Document ID: 32008R0619

REGULAMENTUL (CE) NR. 619/2008 AL COMISIEI
din 27 iunie 2008
de deschidere a unei invitații permanente de participare la proceduri de ofertare pentru restituirile la export care privesc anumite produse lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 161 alineatul (3), articolul 164 alineatul (2) litera (b) și articolul 170, coroborate cu articolul 4,
întrucât:
(1)
În conformitate cu articolul 162 alineatul (1) din Regulamentul (CE) nr. 1234/2007, diferența dintre prețurile din comerțul mondial și comerțul comunitar poate fi acoperită pentru anumite produse lactate din restituirile la export până la nivelul necesar care să permită exportul acelor produse în limitele care rezultă din acordurile încheiate în conformitate cu articolul 300 din tratat.
(2)
Regulamentul (CE) nr. 580/2004 al Comisiei (2) a prevăzut norme pentru procedurile de ofertare care privesc restituirile la export pentru laptele praf degresat încadrat la codul ex ex 0402 10 19 9000, untul natural în blocuri încadrat la codul ex ex 0405 10 19 9700, uleiul de unt în containere încadrat la codul ex ex 0405 90 10 9000. Regulamentul (CE) nr. 1454/2007 al Comisiei din 10 decembrie 2007 de stabilire a normelor comune de instituire a unei proceduri de licitații pentru fixarea restituirilor la export pentru anumite produse agricole (3) abrogă Regulamentul (CE) 580/2004 de la 1 iulie 2008.
(3)
În conformitate cu articolul 2 alineatul (1) din Regulamentul (CE) nr. 1454/2007, ar trebui deschisă o invitație permanentă de participare la proceduri de ofertare privind produsele reglementate de articolul 1 alineatul (1) din regulamentul menționat. Deoarece Regulamentul (CE) nr. 1454/2007 nu conține toate normele specifice privind sectorul lactatelor care erau prevăzute până în prezent în Regulamentul (CE) nr. 580/2004, este necesar să se stabilească normele respective începând cu data abrogării regulamentului menționat. Din motive practice, de claritate și de simplificare, este oportun să se prevadă un singur regulament care să conțină, de asemenea, dispozițiile specifice ale Regulamentului (CE) nr. 581/2004 al Comisiei din 26 martie 2004 de deschidere a unei invitații permanente de participare la licitație pentru restituirile la export care privesc anumite tipuri de unt (4) și ale Regulamentului (CE) nr. 582/2004 al Comisiei din 26 martie 2004 de deschidere a unei invitații permanente de participare la licitație pentru restituirile la export cu privire la laptele praf degresat (5).
(4)
Regulamentul (CE) nr. 1282/2006 al Comisiei din 17 august 2006 de stabilire a normelor speciale de aplicare a Regulamentului (CE) nr. 1255/1999 al Consiliului în ceea ce privește certificatele de export și restituirile la export în sectorul laptelui și produselor lactate (6) se aplică la toate licențele de export și restituirile la export din sectorul lactatelor. Licențele eliberate în cadrul procedurii de ofertare care urmează a fi deschisă în temeiul prezentului regulament vizează produse specifice; prin urmare, este oportun să se prevadă norme specifice prin derogare de la normele generale privind licențele de export prevăzute în Regulamentul (CE) nr. 1282/2006. Articolul 7 din Regulamentul (CE) nr. 1454/2007 prevede că autoritățile naționale eliberează licențe în termen de 5 zile lucrătoare de la intrarea în vigoare a deciziei Comisiei care stabilește valoarea maximă a restituirii și prevede că licența este valabilă din ziua eliberării efective. Prin urmare, este oportun să se stabilească o perioadă de valabilitate diferită de cea prevăzută la articolul 8 din Regulamentul (CE) nr. 1282/2006 pentru a asigura o perioadă egală pentru toate licențele eliberate.
(5)
Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Sfera de aplicare
Se deschide o invitație permanentă de participare la proceduri de ofertare pentru a determina valoarea restituirii la export pentru următoarele produse lactate menționate în secțiunea 9 din anexa I la Regulamentul (CEE) nr. 3846/87 al Comisiei (7) care garantează egalitate de acces pentru toate persoanele stabilite în Comunitate:
(a)
untul natural în blocuri de cel puțin 20 de kilograme greutate netă, care intră sub incidența codului de produs ex ex 0405 10 19 9700;
(b)
uleiul de unt în containere de cel puțin 20 de kilograme greutate netă, care intră sub incidența codului de produs ex ex 0405 90 10 9000;
(c)
laptele praf degresat în pungi de cel puțin 25 de kilograme greutate netă și care conține cel mult 0,5 % din greutate materie nonlactică adăugată, care intră sub incidența codului de produs ex ex 0402 10 19 9000.
Articolul 2
Destinațiile
Produsele menționate la articolul 1 sunt destinate exportului către orice destinație în afară de:
(a)
țări terțe: Andorra, Liechtenstein, Statele Unite ale Americii și Cetatea Vaticanului (Statul Cetății Vaticanului);
(b)
teritorii ale statelor membre UE care nu fac parte integrantă din teritoriul vamal al Comunității: Insulele Feroe, Groenlanda, insula Helgoland, Ceuta, Melilla, comunele Livigno și Campione d’Italia și zonele din Republica Cipru în care Guvernul Republicii Cipru nu exercită un control efectiv;
(c)
teritorii europene ale căror relații externe sunt gestionate de un stat membru și care nu fac parte integrantă din teritoriul vamal al Comunității: Gibraltar.
Articolul 3
Norme aplicabile
Se aplică dispozițiile Regulamentelor (CE) nr. 1291/2000 (8), (CE) nr. 1282/2006 și (CE) nr. 1454/2007, sub rezerva existenței unor dispoziții contrare în prezentul regulament.
Articolul 4
Depunerea ofertelor
(1) Ofertele se pot depune numai în perioadele de ofertare și sunt valabile numai pentru perioada de ofertare pentru care se depun.
(2) Fiecare perioadă de ofertare începe la ora 13:00 (ora Bruxelles-ului), în a doua zi de marți a lunii, cu următoarele excepții:
(a)
în luna august, aceasta începe la ora 13:00 (ora Bruxelles-ului), în a treia zi de marți;
(b)
în luna decembrie, aceasta începe la ora 13:00 (ora Bruxelles-ului), în prima zi de marți.
În cazul în care ziua de marți coincide cu o sărbătoare oficială, perioada începe la ora 13:00 (ora Bruxelles-ului), în următoarea zi lucrătoare.
Fiecare perioadă de ofertare se încheie la ora 13:00 (ora Bruxelles-ului), în a treia zi de marți a lunii, cu următoarele excepții:
(a)
în luna august, aceasta se încheie la ora 13:00 (ora Bruxelles-ului), în a patra zi de marți;
(b)
în luna decembrie, aceasta se încheie la ora 13:00 (ora Bruxelles-ului), în a doua zi de marți.
În cazul în care ziua de marți coincide cu o sărbătoare oficială, perioada se încheie la ora 13:00 (ora Bruxelles-ului), în ziua lucrătoare precedentă.
(3) Fiecare perioadă de ofertare se numerotează în serii care încep cu prima perioadă prevăzută.
(4) Ofertele se depun la autoritățile competente ale statelor membre enumerate în lista din anexa II.
(5) Ofertele se depun separat, în funcție de destinație, pentru câte unul dintre codurile de produs menționate la articolul 1.
(6) În plus față de cerința prevăzută la articolul 3 alineatul (5) litera (c) din Regulamentul (CE) nr. 1454/2007, în oferte se precizează, la secțiunea 16 a cererii de licență, codul de produs al restituirii la export precedat de „ex”, în conformitate cu articolul 1 din prezentul regulament.
Articolul 5
Cantitățile din cerere
Pentru produsele menționate la articolul 1, fiecare ofertă vizează o cantitate minimă de cel puțin 10 tone.
Articolul 6
Garanții
Garanția de participare la proceduri de ofertare este de 15 % din ultima valoare maximă a restituirii de participare la proceduri de ofertare, stabilită pentru același cod de produs și aceeași destinație. Cu toate acestea, garanția de participare la procedura de ofertare nu poate fi mai mică de 5 EUR la 100 kg.
Articolul 7
Notificarea Comisiei cu privire la oferte
În sensul articolului 5 alineatul (3) din Regulamentul (CE) nr. 1454/2007, Comisiei i se comunică de către statele membre, separat, în termen de trei ore de la sfârșitul fiecărei perioade de ofertare menționate la articolul 4 alineatul (2) din prezentul regulament, toate ofertele valabile, în forma precizată în anexa I la prezentul regulament.
Articolul 8
Licențe de export
(1) Dispozițiile articolului 7 alineatele (2) și (3) din Regulamentul (CE) nr. 1282/2006 nu se aplică.
(2) Prin derogare de la articolul 8 din Regulamentul (CE) nr. 1282/2006, perioada de valabilitate a licenței de export începe la data eliberării sale efective și se încheie la sfârșitul celei de-a patra luni care urmează lunii în care s-a încheiat perioada de ofertare în conformitate cu articolul 4 alineatul (2) paragraful al treilea din prezentul regulament.
Articolul 9
Abrogare
Regulamentele (CE) nr. 581/2004 și (CE) nr. 582/2004 se abrogă.
Articolul 10
Intrare în vigoare și aplicare
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 iulie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iunie 2008.

Labels: 3
17